**Fundargerð skólaráðs GF**

| Dagsetning  | 21. október 2024 |
| --- | --- |
| Ritari fundar | Jakobína Gunnarsdóttir Michelsen |
| Fundarstjóri  | Anna Marín Þórarinsdóttir |

**Fundur settur klukkan:** 17:06

**Mættir:** Anna Marín, Jakobína, Svava Gerður, Guðfinna Erlín, Helga Jóna, Gréta Björg, María Lind og Vöttur Þeyr. Jóna Kristín var fjarverandi.

**Fyrirframgefin fundarefni:**

1. Skóladagatal 2024-2025
2. Framkvæmdir í GF 2025
3. Yfirferð á skólareglum
4. Starfsáætlun
5. Önnur mál

**Fundargerð:**

1. Minniháttar breyting gerð á skóladagatali. 2. júní breytt í vordag og eru nú þrír vordagar í skóladagatali í stað tveggja. Skýringaplagg sem fylgir skóladagatali, sýnt og útskýrt. Hvorutveggja er að finna á heimasíðu skólans.
2. Áætlað er að búa til brunahólf á efri gangi gamla skólans, við kennaraherbergi, á árinu 2025. Einnig þarf að mála ákveðin rými.
3. Farið yfir skólareglur og breytingar sem gerðar hafa verið voru kynntar. Heimanámsstefnan kemur ný þar inn. Tölvupóstur verður sendur á foreldra þegar uppfærðar reglur birtast á vefsíðu.
4. Farið yfir starfsáætlun skólans 2024-2025 sem skila á til fjölskyldunefndar 30. október.

Athuga þarf með fleiri varamenn inn í skólaráð, bæði fyrir grendarsamfélagið og foreldra.

1. Fundað verður með stjórn foreldrafélagsins eftir vetrarfrí.

Unnið verður að uppfærslu kennsluáætlana eftir árshátíð og þær settar inn á heimasíðu skólans.

Uppfæra þarf rýmingaráætlun GF, farið verður í það á næsta starfsmannafundi. Vangaveltur um hvort betra sé að hafa nafnalista yfir nemendur inni í hverri stofu ef kemur til rýmingar á skólanum. Einnig hvort aðalleiðin út ætti að vera neðra megin en ekki um aðaldyr efra megin, svo ekki sé farið út í gegnum brunahólf. Farið verður í nánari vinnu með þetta með slökkviliðinu.

Spurt hvort hægt sé að hafa vetrarfríin á sama tíma í öllum skólum í Fjarðabyggð. Allir sammála um að það væri hentugra. Reynt hefur verið að hafa starfsdaga hjá grunnskóla og leikskóla á sama tíma.

Að minnsta kosti skal halda skólaráðsfundi að hausti og vetri. Skólaráð verður líklega oftar kallað saman í vetur vegna breytinga sem verið er að gera á fræðslumálum í Fjarðabyggð.

**Fundi slitið.**